**Dyddiad cyhoeddi:** 5 Ebrill 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Fe wnaethoch chi ofyn am yr wybodaeth ganlynol. Rydyn ni wedi darparu gwybodaeth**

1. Sawl diffibriliwr sydd wedi cael ei osod gan Trafnidiaeth Cymru mewn gorsafoedd yn ystod y 24 mis diwethaf
2. Faint sydd wedi cael eu difrodi yn ystod y cyfnod hwn?
3. Faint sydd wedi bod angen eu newid o ganlyniad i’r difrod hwn?

**Ar ôl adolygu eich cwestiynau, rydyn ni’n gallu darparu’r wybodaeth ganlynol:**

1. *Sawl diffibriliwr sydd wedi cael ei osod gan Trafnidiaeth Cymru mewn gorsafoedd yn ystod y 24 mis diwethaf*

Mae TrC wedi gosod 55 o ddiffibrilwyr mewn gorsafoedd ledled rhwydwaith Cymru a’r Gororau hyd yma.

1. *Faint sydd wedi cael eu difrodi yn ystod y cyfnod hwn?*

Cyfanswm nifer y diffibrilwyr sydd wedi’u difrodi oherwydd fandaliaeth yw chwech.

1. *Faint sydd wedi bod angen eu newid o ganlyniad i’r difrod hwn?*

Hyd yma, nid oes unrhyw ddiffibriliwr wedi cael ei ddifrodi/dwyn. Oherwydd fandaliaeth, dim ond dau gabinet diffibriliwr fydd angen eu newid ond mae diffibriliwr ar gael ar blatfform arall yn y gorsafoedd hyn.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".